CELEX: 32020B0586
Language: da
Date: 2020-03-25 00:00:00
Title: Den Fælles Afviklingsinstans' afgørelse (EU) 2020/586 af 25. marts 2020 om decharge for budgettets gennemførelse og om regnskabsafslutningen i Den Fælles Afviklingsinstans (SRB) for regnskabsåret 2018 (SRB/PS/2020/11)

29.4.2020   
            
            
               DA
            
            
               Den Europæiske Unions Tidende
            
            
               L 135/13
            
         
      DEN FÆLLES AFVIKLINGSINSTANS' AFGØRELSE (EU) 2020/586
      af 25. marts 2020
      om decharge for budgettets gennemførelse og om regnskabsafslutningen i Den Fælles Afviklingsinstans (SRB) for regnskabsåret 2018 (SRB/PS/2020/11)
      DEN FÆLLES AFVIKLINGSINSTANS HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1), særlig artikel 50, stk. 1, litra b), og artikel 63, stk. 8, i forordningen om den fælles afviklingsmekanisme,
      under henvisning til artikel 97, 98 og 99 i SRB's finansforordning af 17. januar 2020,
      under henvisning til SRB's endelige årsregnskab for regnskabsåret 2018 som vedtaget den 26. juni 2019 via en skriftlig procedure (»det endelige årsregnskab for 2018«),
      under henvisning til SRB's årsberetning for regnskabsåret 2018 som vedtaget på mødet den 7. juni 2019 via en skriftlig procedure (»årsberetningen for 2018«),
      under henvisning til Den Europæiske Revisionsrets årlige beretning om EU-agenturerne med revisionserklæringen om regnskabernes rigtighed og de underliggende transaktioners lovlige og formelle rigtighed og den forsvarlige økonomiske forvaltning for regnskabsåret 2018 sammen med SRB's svar (»Revisionsrettens årlige beretning for 2018«),
      under henvisning til rapporten om det endelige årsregnskab for 2018 inklusive revisionserklæringer af 25. juni 2019 udarbejdet af Mazars Réviseurs d’Enterprises (»Mazars-revisionsrapporten for 2018«),
      under henvisning til Den Europæiske Revisionsrets beretning (i henhold til artikel 92, stk. 4, i forordning (EU) nr. 806/2014) om eventualforpligtelser, der opstår som følge af Afviklingsinstansens, Rådets eller Kommissionens udførelse af deres opgaver i henhold til forordningen om den fælles afviklingsmekanisme i regnskabsåret 2018 (»Revisionsrettens rapport om eventualforpligtelser for 2018«),
      under henvisning til den årlige interne revisionsberetning for 2018 af 8. januar 2019, der blev forelagt og noteret af Afviklingsinstansen på plenarmødet den 30. januar 2019 (»den årlige interne revisionsberetning for 2018«) —
      VEDTAGET DENNE AFGØRELSE:
      
                  1.
               
               
                  At meddele formanden for SRB decharge for gennemførelsen af SRB's budget for regnskabsåret 2018
               
            
                  2.
               
               
                  At godkende SRB's regnskabsafslutning for regnskabsåret 2018
               
            
                  3.
               
               
                  At fremsætte sine bemærkninger i nedenstående forslag
               
            
                  4.
               
               
                  At pålægge formanden for Den Fælles Afviklingsinstans at meddele denne afgørelse til Rådet, Kommissionen og Revisionsretten med henblik på offentliggørelse i Den Europæiske Unions Tidende (serie L) og på SRB's websted.
               
            
         
            
               For Den Fælles Afviklingsinstans
            
            Dr. Thorsten PÖTZSCH
            
               Medlem af plenarforsamlingen
            
         
      
      
         (1)  EUT L 225 af 30.7.2014, s. 1.